CELEX: 22004D0178
Language: hr
Date: 2004-12-03 00:00:00
Title: Odluka Zajedničkog odbora EGP-a br. 178/2004 od 3. prosinca 2004. o izmjeni Protokola 21. (O provedbi pravila tržišnog natjecanja za poduzetnike) i Protokola 23. (O suradnji između nadzornih tijela) uz Sporazum o EGP-u

11/Sv. 98
            
            
               HR
            
            
               Službeni list Europske unije
            
            
               304
            
         22004D0178
   
               L 133/35
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 178/2004
   od 3. prosinca 2004.
   o izmjeni Protokola 21. (O provedbi pravila tržišnog natjecanja za poduzetnike) i Protokola 23. (O suradnji između nadzornih tijela) uz Sporazum o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 21. Sporazuma izmijenjen je Odlukom Zajedničkog odbora EGP-a br. 130/2004 od 24. rujna 2004. (1),
            
         
               (2)
            
            
               Protokol 23. Sporazuma izmijenjen je Odlukom Zajedničkog odbora EGP-a br. 130/2004 od 24. rujna 2004.,
            
         
               (3)
            
            
               Uredba Komisije (EZ) br. 773/2004 od 7. travnja 2004. o postupcima koje Komisija vodi na temelju članaka 81. i 82. Ugovora o osnivanju Europske zajednice (2) treba se unijeti u Sporazum,
            
         
               (4)
            
            
               Uredbom (EZ) br. 773/2004 ukidaju se uredbe Komisije (EZ) br. 3385/94 (3), (EZ) br. 2842/98 (4) i (EZ) br. 2843/98 (5) koje su uključene u Sporazum i koje, prema tome, treba staviti izvan snage na temelju Sporazuma,
            
         ODLUČIO JE:
   Članak 1.
   Članak 3. Protokola 21 uz Sporazum izmjenjuje se:
   
               1.
            
            
               tekst točke 1. podtočke 4. (Uredba Komisije (EZ) br. 3385/94) zamjenjuje se sljedećim:
               „32004 R 0773: Uredba Komisije (EZ) br. 773/2004 od 7. travnja 2004. o postupcima koje Komisija vodi na temelju članaka 81. i 82. Ugovora o osnivanju Europske zajednice (SL L 123, 27.4.2004., str. 18.).”;
            
         
               2.
            
            
               briše se tekst točaka 1.(5) (Uredba Komisije (EZ) br. 2842/98), 1.(15) (Uredba Komisije (EZ) br. 2842/98) i 1.(16) (Uredba Komisije (EZ) br. 2843/98).
            
         Članak 2.
   Iza članka 10. Protokola 23. uz Sporazum dodaje se sljedeće:
   
      „UVID U SPIS
      Članak 10.A
      Kad nadzorno tijelo odobri uvid u spis strankama kojima je uputilo očitovanje o prigovorima, pravo uvida u spis ne vrijedi za interne dokumente drugog nadzornog tijela ili tijela za nadzor tržišnog natjecanja država članica Europske zajednice i država EFTA-e. Pravo uvida u spis također ne vrijedi za korespondenciju između nadzornih tijela, između nadzornog tijela i tijela za nadzor tržišnog natjecanja država članica Europske zajednice ili država EFTA-e ili između tijela za nadzor tržišnog natjecanja država članica Europske zajednice ili država EFTA-e gdje je takva korespondencija sadržana u spisu nadležnog nadzornog tijela.”
   
   Članak 3.
   Vjerodostojnima se smatraju tekstovi Uredbe (EZ) br. 773/2004 na islandskom i norveškom jeziku, koji će se objaviti u Dodatku o EGP-u Službenom listu Europske unije.
   Članak 4.
   Ova Odluka stupa na snagu 4. prosinca 2004. pod uvjetom da su Zajedničkom odboru EGP-a dostavljene sve obavijesti na temelju članka 103. stavka 1. Sporazuma (6) ili danom stupanja na snagu Odluke Zajedničkog odbora EGP-a br. 130/2004 od 24. rujna 2004., ovisno o tome koji je datum kasniji.
   Članak 5.
   Ova će se Odluka objaviti u odjeljku o EGP-u Službenom listu Europske unije, te u njegovom Dodatku o EGP-u.
   
      Sastavljeno u Bruxellesu 3. prosinca 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 64, 10.3.2005., str. 57.
   
      (2)  SL L 123, 27.4.2004., str. 18.
   
      (3)  SL L 337, 31.12.1994., str. 28.
   
      (4)  SL L 354, 30.12.1998., str. 18.
   
      (5)  SL L 354, 30.12.1998., str. 22.
   
      (6)  Ustavni zahtjevi su navedeni.